আমাতেরাসু প্যাটারা
আমাতেরাসু প্যাটারা (ইংরেজি: Amaterasu Patera) হল বৃহস্পতির প্রাকৃতিক উপগ্রহ আইয়োর একটি প্যাটারা (স্ক্যালোপ-আকৃতির প্রান্তভাগ-যুক্ত এক ধরনের জটিল অভিঘাত গহ্বর)। এটি আইয়োর অন্ধকারতম বৈশিষ্ট্যগুলির অন্যতম। এটির তাপীয় বর্ণালির পরিমাপ (১৯৭৯ সালে এর তাপমাত্রা ছিল আনুমানিক ২৮১ কে) আইয়োনীয় হটস্পটগুলির অ্যালবেডো ও তাপমাত্রার মধ্যে একটি বিপরীত পারস্পরিক সম্পর্কে স্থাপনে সাহায্য করেছে। বৃহস্পতির চারিধারে গ্যালিলিও মহাকাশযানের প্রথম পরিক্রমণের পর থেকে এই প্যাটারাটি আরও অন্ধকারাচ্ছন্ন হয়ে পড়েছে। ১০০ কিলোমিটার ব্যাস-বিশিষ্ট এই প্যাটারাটির স্থানাংক ৩৮°০৬′ উত্তর ৩০৬°৩০′ পশ্চিম﻿ / ﻿৩৮.১° উত্তর ৩০৬.৫° পশ্চিম﻿ / 38.1; -306.5। এটির নামকরণ করা হয়েছে জাপানি সূর্যদেবী আমাতেরাসুর নামানুসারে। আমাতেরাসু প্যাটারার উত্তরে কিনিচ আহাউ প্যাটারা ও ড্যাজবোগ প্যাটারা এবং পশ্চিমে মানুয়া প্যাটারা ও ফুচি প্যাটারা অবস্থিত।